
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1638 

——— - 20 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με μίσθωση από το Αιγινήτειο Νοσο¬ 
κομείο. 1 

Κατάργηση σχολικών μονάδων. 2 

Καθορισμός ΟΠΕΓΕΠ (διακριτικός τίτλος Α3Β0- 
ΟΕΒΤ) ως αρμόδιας αρχής ελέγχου για την επισή¬ 
μανση του βοείου κρέατος και των προϊόντων με 

βάση το κρέας ελέγχων. 3 

Έγκριση οργανισμού Εσωτερικής Υπηρεσίας (ΟΕΥ) 
του 3ου Δημοτικού Παιδικού Σταθμού Διδυμοτεί¬ 
χου. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 5461/30.4.99 απόφαση 


του Γενικού Γραμματέα Περιφέρειας Στερεός Ελ¬ 
λάδας. 5 


ΑΠΟΦΑΣΕΙΣ 



Ανάθεση έργου με μίσθωση από το Αιγινήτειο Νοσο¬ 
κομείο. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (Α' 206) 

β) του άρθρου 22, παρ. 3 του Ν. 2362/1995 «Περί Δημο¬ 
σίου Λογιστικού Ελέγχου των δαπανών του Κράτους» (Α' 
247) 

γ) της απόφασης αριθ. 8211/8.3.99/ΦΕΚ 198/τ. Β78.3.99 
του Πρωθυπουργού και της Υπουργού ΕΣΔΔΑ «Ανάθεση 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης και Αποκέντρωσης Λεωνίδα Τζανή και Γε- 
ώργιο Φλωρίδη» 


δ) της απόφασης αριθ. 1107147/1239/0006 Α/1996 του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (Β' 922) 

ε)του άρθρου 29Ατου Ν. 1558/1985, όπως προστέθηκε 
με το άρθρο 27 του Ν. 2081/1992 και τροποποιήθηκε με 
την παρ. 2α του άρθρου 1 του ν.2469/1997. 

2. Την υπ’ αριθμ. 63/12.3.1999 απόφαση της Επιτροπής 
του άρθρου 2 παρ. 1 της αριθμ. 55/1998 Π.Υ.Σ. (άρθρο 1 
παρ. 51 του Ν. 2412/1996). 

3. Τη Γνωμοδότηση αριθ. 34/99, 20.1.99 του Νομικού 
Συμβουλίου του Κράτους. 

4. Την υπ’ αριθμ. 432/12.10.1998 απόφαση της Εφορεί¬ 
ας και τα αριθμ. 442/19.1.1999 και 475/10.5.1999 έγγρα¬ 
φα του Αιγινητείου Νοσοκομείου. 

5. Το γεγονός ότι από την εφαρμογή της απόφασης αυ¬ 
τής προκαλείται συνολική δαπάνη ύψους 11.000.000 
δρχ., η οποία θα βαρύνει τον προϋπολογισμό του Αιγινη- 
τείου Νοσοκομείου και θα καλυφθεί: α) με επιχορήγηση 
από το Πρόγραμμα Δημοσίων Επενδύσεων (Π.Δ.Ε.) της 
Γενικής Γραμματείας Έρευνας και Τεχνολογίας (ΣΑΕ 
013/2, Έργο 9513511, που συγχρηματοδοτείται από πι¬ 
στώσεις του Επιχειρησιακού Προγράμματος Έρευνας 
και Τεχνολογίας - ΥΠΕΤII) και β) από το Ίδρυμα Θ. Κότσι- 
κα. 

6. Τις άμεσες και επιτακτικές ανάγκες του Αιγινητείου 
Νοσοκομείου, αποφασίζουμε: 

1. Καθορίζουμε σε ένα (1) Βιολόγο, ένα (1) Βιοχημικό και 
ένα (1) Αιματολόγο, που είναι απαραίτητοι για να τους 
αναθέσει το Αιγινήτειο Νοσοκομείο έργο με σύμβαση μί¬ 
σθωσης, διάρκειας 30 μηνών για τον Βιολόγο, 15 μηνών 
για τον Βιοχημικό και 15 μηνών για τον Αιματολόγο, σύμ- 
φνωα με τις διατάξεις του άρθρου 6 του Ν. 2527/1997. 

2. Το συγκεκριμένο έργο, που ανατίθεται στους παρα¬ 
πάνω επιστήμονες, συνίσταται στα εξής αντικείμενα: 

Α) Βιολόγος: Είναι ο Επιστημονικός Υπεύθυνος (Ε.Υ.) 
που έχει οριστεί από την Γ.Γ.Ε.Τ. για την υλοποίηση του 
Έργου και τον συντονισμό των ενεργειών των συμμετο- 
χόντων Φορέων. Θα αποτελεί τον σύνδεσμο μεταξύ ΓΓΕΤ 
και των Φορεών που συμμετέχουν στην υλοποίηση του 
Έργου. Υποχρεούται να καταβάλει κάθε δυνατή προσπά¬ 
θεια για την ολοκλήρωση του Έργου, σύμφωνα με τις 
ισχύουσες διατάξεις. Επίσης, ως Ε.Υ., υποχρεούται να με¬ 
ριμνά για την εκτέλεση των δαπανών σύμφωνα με τον 

εγκεκριμένο προϋπολογισμό του Έργου, όπως αυτός 
φαίνεται στο Τεχνικό Δελτίο, και να κρίνει ποιες μεταφο¬ 
ρές κονδυλίων είναι εφικτές χωρίς να απαιτείται έγκριση 
της ΓΓΕΤ. 

Θα είναι υπεύθυνος για τη συλλογή του νεκροτομικού 
υλικού εγκεφάλων από χρόνιους αλκοολικούς και μανιο- 
καταθλιπτικούς ασθενείς από τις Τράπεζες Εγκεφάλων 
του εξωτερικού. Θα κατευθύνει και θα συντονίζει, με βά¬ 
ση το χρονοδιάγραμμα του Τεχνικού Δελτίου του Έργου, 
την πορεία των πειραμάτων της ανοσοϊοτοχημείας και 
ηλεκτρονικής μικροσκοπίας στο νεκροτομικό υλικό εγκε¬ 
φάλων και στο αίμα των ασθενών που θα επιλέγονται από 
τους Ψυχίατρους της ερευνητικής ομάδας του προγράμ¬ 
ματος. Θα μελετά τα αποτελέσματα των πειραμάτων αυ¬ 
τών, θα αξιολογεί τα ευρήματα με τους συνεργάτες Βιο¬ 
λόγους και Ψυχιάτρους και θα γίνονται συσχετίσεις με τις 
κλίμακες και τα κλινικά ιστορικά των ασθενών. Τέλος, σε 
συνεργασία με τα υπόλοιπα μέλη της ερευνητικής ομά¬ 
δας, θα είναι υπεύθυνος για τη συγγραφή των εκθέσεων 
προόδου και της τελικής έκθεσης της ερευνητικής δρα¬ 
στηριότητας και των αποτελεσμάτων. 

Επίσης κατά τη διάρκεια του Έργου θα είναι υπεύθυνος 
για τις δημοσιεύσεις σε επιστημονικά περιοδικά και ανα¬ 
κοινώσεις σε συνέδρια. Θα έχει μερική απασχόληση σε 
ποσοστό 40% του χρόνου, για 30 μήνες. 

Β) Βιοχημικός: θα είναι υπεύθυνος για τις βιοχημικές με¬ 
θοδολογίες των έμμορφων στοιχείων του αίματος και συ¬ 
γκεκριμένα : α) προσδιορισμός του βιοσυνθετικού προ¬ 
τύπου ιστονικών ποικιλομορφιών και της ολικής σύνθε¬ 
σης ιοτονών των λεμφοκυττάρων ασθενών και μαρτύρων, 
μετά από ενσωμάτωση ραδιενεργών προδρόμων μορίων 
(αργινίνης και λυσίνης), β) μελέτη πλασματικής μεμβρά¬ 
νης των αιμοπεταλίων και λευκών αιμοσφαιρίων ασθενών 
και μαρτύρων, με χρωματογραφία λεπτής στοιβάδας 
απλής και διπλής διάστασης, γ) μελέτη λεμφοκυττάρων 
ασθενών και μαρτύρων σε καλλιέργειες. Θα είναι επίσης 
υπεύθυνος για την ανάλυση των δεδομένων καθώς και για 
τη σύνταξη των αποτελεσμάτων για κάθε ασθενή. Θα 
απασχοληθεί στο έργο σε ποσοστό 70%, για 15 μήνες. 

Γ) Αιματολόγος: θα συνεργάζεται με το Αιγινήτειο Νο¬ 
σοκομείο μία μέρα την εβδομάδα, για αιμοληψίες φλεβι¬ 
κού αίματος ασθενών που θα έχουν επιλεγεί από τους συ¬ 
νεργάτες Ψυχιάτρους του προγράμματος. Στα καθήκο- 
ντά ί ου συμπεριλαμβάνεται και η λήψη επιχρισμάτων από 
περιφερειακό αίμα, η μελέτη των έμμορφων στοιχείων 
του αίματος (ερυθρών, λευκών αιμοσφαιρίων και αιμοπε¬ 
ταλίων), ο καθορισμός τύπου, η διάγνωση ανωμαλιών και 
εκτροπών, καθώς και η συγκριτική εκτίμηση των ευρημά¬ 
των μεταξύ ασθενών και φυσιολογικών μαρτύρων. Θα εί¬ 
ναι υπεύθυνος για την ανάλυση των δεδομένων με τις 
απαραίτητες συσχετίσεις καθώς και για τη σύνταξη των 
αποτελεσμάτων για κάθε ασθενή. Θα απασχοληθεί στο 
έργο σε ποσοστό 20%, για 15 μήνες. 

3. Το έργο, το οποίο θα εκτελεστοί στον τόπο επαγγελ¬ 
ματικής εγκατάστασης του αναδόχου (Αιγινήτειο Νοσο¬ 
κομείο), θα ολοκληρωθεί σε 30 μήνες και θα ολοκληρωθεί 
σε δυο φάσεις από 15 μήνες η κάθε μια, θα παραδίδεται 
τμηματικά και δεν ανάγεται στον κύκλο των συνήθων κα¬ 
θηκόντων των υπηρετούντων στο Αιγινήτειο Νοσοκομείο 
υπαλλήλων. ■ 

4. Οι επιστήμονες που προαναφέρθηκαν, πρέπει να 
έχουν τουλάχιστον τα εξής προσόντα : 

Α) Βιολόγος : Πτυχίο Βιολογίας από ΑΕΙ ημεδαπής ή αλ¬ 


λοδαπής, μεταπτυχιακές σπουδές με γνωστικό αντικείμε¬ 
νο Νευροϊστοχημείας και Ηλεκτρονικής Μικροσκοπίας, 
με Διδακτορικό Δίπλωμα (ΡΗΌ) αλλοδαπής. Επαγγελμα¬ 
τική καθηγητική θητεία σε Ιατρικές Σχολές. Τμήματα Νευ- 
ρολογίας, Ανατομίας ή Ψυχιατρικής, ημεδαπής ή αλλο¬ 
δαπής. Μακροχρόνια διδακτική και ερευνητική δραστη¬ 
ριότητα σε θέματα του ανθρώπινου εγκεφάλου και του 
βιολογικού υποστρώματος νευρολογικών νόσων και ψυ¬ 
χικών διαταραχών. Εμπειρία και συμμετοχή στη διαχείρι¬ 
ση Ερευνητικών Προγραμμάτων που έχουν χρηματοδο¬ 
τηθεί από Υπουργεία Υγείας του εξωτερικού και της Ελ¬ 
λάδας, και που έχουν κυρίως διεξαχθεί στη Ψυχιατρική 
Κλινική του Αιγινητείου Νοσοκομείου. Πρόσβαση σε 
έγκυρες Τράπεζες Εγκεφάλων του εξωτερικού, από τις 
οποίες να εξασφαλίζει δωρεές του νεκροτομικού υλικού 
τους για τις ανάγκες του παρόντος ερευνητικού προ¬ 
γράμματος. Δημοσιεύσεις σε έγκυρα επιστημονικά πε¬ 
ριοδικά και βιβλία, με θέματα νευροβιολογίας του εγκε¬ 
φάλου και θέματα διερεύνησης εμμμόρφων στοιχείων 
του αίματος σε νευρολογικές και ψυχιατρικές διαταρα¬ 
χές, με ηλεκτρονική μικροσκοπία. Μέλος Επαγγελματι¬ 
κών Επιστημονικών Εταιρειών. Άριστη γνώση τριών ξένων 
γλωσσών. 

Β) Βιοχημικός: Πτυχίο Βιολογίας και Διδακτορικό Δί¬ 
πλωμα Ανωτάτου Εκπαιδευτικού Ιδρύματος της Ελλάδος 
η του Εξωτερικού, με ειδίκευση στην Βιοχημεία. Συμμε¬ 
τοχή σε ερευνητικά προγράμματα σχετικά με τη λειτουρ¬ 
γικότητα της χρωματίνης σε διάφορα κυτταρικά συστή¬ 
ματα και ιδιαίτερα σε κύτταρα του αίματος. Δημοσιεύσεις 
του ερευνητικού έργου του σε έγκυρα Επιστημονικά Πε¬ 
ριοδικά. Συμμετοχή σε Διεθνή και Ελληνικά Συνέδρια. 
Αριστη γνώση τουλάχιστον δύο ξένων γλωσσών. 

Γ) Αιματολόγος : Πτυχίο Ιατρικής Σχολής με ειδικότητα 
Αιματολογίας Ανωτάτου Εκπαιδευτικού Ιδρύματος της 
Ελλάδος ή του Εξωτερικού. Εκπλήρωση της υποχρέωσης 
της Υπηρεσίας Υπαίθρου. Υπηρεσία στην Εργαστηριακή 
Αιματολογία σε Πανεπιστημιακά Νοσοκομεία και Κέντρα 
Αιμοδοσίας. Συμμετοχή σε επιμορφωτικά σεμινάρια με 
θέματα Αιματολογίας. Αριστη γνώση τουλάχιστον μιας 
ξένης γλώσσας. 

5. Η συνολική αμοιβή ανέρχεται στο ποσόν των έντεκα 
εκατομμυρίων (11.000.000) δραχμών περίπου, περιλαμ- 
βανομένου και του αναλογούντος Φ.Π.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1999 

Ο! ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ. ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 

-φ- 

Αριθ. Δ4/513 (2) 

Κατάργηση σχολικών μονάδων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 παράγραφος 4 του Ν. 
2525/97 «Ενιαίο Λύκειο, πρόσβαση των αποφοίτων στην 

Τριτοβάθμια Εκπαίδευση, αξιολόγηση εκπαιδευτικού έρ¬ 
γου και άλλες διατάξεις». 

2. Τις διατάξεις του άρθρουδτου Ν. 1566/85 (Α 167) σε 
συνδυασμό με τις διατάξεις του άρθρου 11 του Ν. 
1966/91 (Α' 147). 

3. Το γεγονός ότι με την απόφαση αυτή δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

4. Την αριθμ. ΣΤ5/33/9.10.96 κοινή απόφαση του 
Πρωθυπουργού και Υπουργού Εθνικής Παιδείας και 
Θρησκευμάτων «Ορισμός αρμοδιοτήτων Υφυπουργού 
Εθνικής Παιδείας και Θρησκευμάτων», αποφασίζου¬ 
με: 

Καταργούνται από το σχολικό έτος 1999-2000, χωρίς 
μείωση του αριθμού των οργανικών θέσεων εκπαιδευτι¬ 
κού προσωπικού Δευτεροβάθμιας Εκπαίδευσης, οι ακό¬ 
λουθες σχολικές μονάδες (Ενιαία Λύκεια). 

1. Νομαρχιακή Αυτοδιοίκηση Αθηνών - Πειραιώς 
Νομαρχία Αθηνών 

Β' Διεύθυνση Δευτεροβάθμιας Εκπαίδευσης 
1° Γραφείο Δευτεροβάθμιας Εκπαίδευσης 

- 5° Ενιαίο Λύκειο Χαλανδρίου 

Γ Διεύθυνση Δευτεροβάθμιας Εκπαίδευσης 
5° Γ ραφείο Δευτεροβάθμιας Εκπαίδευσης 

- 7° Ενιαίο Λύκειο Ιλίου 

Δ' Διεύθυνση Δευτεροβάθμιας Εκπαίδευσης 
2 ° Γ ραφείο Δευτεροβάθμιας Εκπαίδευσης 

- 6° Ενιαίο Λύκειο Γλυφάδας 

3° Γ ραφείο Δευτεροβάθμιας Εκπαίδευσης 

- 4° Ενιαίο Λύκειο Αγίου Δημητρίου 
Νομαρχία Πειραιά 

Γ ραφείο Τεχνικής - Επαγγελματικής Εκπαίδευσης 
-15° Ενιαίο Λύκειο Πειραιά 

2. Νομαρχιακή Αυτοδιοίκηση Γρεβενών 
Διεύθυνση Δευτεροβάθμιας Εκπαίδευσης 

- 3° Ενιαίο Λύκειο Γ ρεβενών 

- Ενιαίο Λύκειο Δεσκάτης (πρώην Τ.Ε.Λ.) 

3. Νομαρχιακή Αυτοδιοίκηση Ηρακλείου 
Διεύθυνση Δευτεροβάθμιας Εκπαίδευσης 
-12° Ενιαίο Λύκειο Ηρακλείου 

1° Γ ραφείο Δευτεροβάθμιας Εκπαίδευσης 

- 2° Ενιαίο Λύκειο Μοιρών 

4. Νομαρχιακή Αυτοδιοίκηση Θεσπρωτίας 
Διεύθυνση Δευτεροβάθμιας Εκπαίδευσης 

- 3° Ενιαίο Λύκειο Ηγουμενίτσας 

- 2° Ενιαίο Λύκειο Παραμυθιάς 

5. Νομαρχιακή Αυτοδιοίκηση Ιωαννίνων 
Διεύθυνση Δευτεροβάθμιας Εκπαίδευσης 

- 9° Ενιαίο Λύκειο Ιωαννίνων 

6. Νομαρχιακή Αυτοδιοίκηση Κέρκυρας 
Διεύθυνση Δευτεροβάθμιας Εκπαίδευσης 

- 5° Ενιαίο Λύκειο Κέρκυρας 

- 6" Ενιαίο Λύκειο Κέρκυρας 

- Ενιαίο Λύκειο Καρακιάνας 

7. Νομαρχιακή Αυτοδιοίκηαη Κιλκίς 
Διεύθυνση Δευτεροβάθμιας Εκπαίδευσης 

- 3° Ενιαίο Λύκειο Κιλκίς 

8. Νομαρχιακή Αυτοδιοίκηση Λάρισας 

Γ ραφείο Τεχνικής - Επαγγελματικής Εκπαίδευσης 

- 2° Ενιαίο Λύκειο Τυρνάβου 

9. Νομαρχιακή Αυτοδιοίκηση Μεσσηνίας 
Διεύθυνση Δευτεροβάθμιας Εκπαίδευσης 

- 7 ° Ενιαίο Λύκειο Καλαμάτας 


10. Νομαρχιακή Αυτοδιοίκηση Δράμας - Καβάλας - -άν- 
θης 

Νομαρχία Δράμας 

Διεύθυνση Δευτεροβάθμιας Εκπαίδευσης 

- 5° Ενιαίο Λύκειο Δράμας 

11. Νομαρχιακή Αυτοδιοίκηση Ρεθύμνης 
Διεύθυνση Δευτεροβάθμιας Εκπαίδευσης 

- 4~ Ενιαίο Λύκειο Ρεθύμνου 

12. Νομαρχιακή Αυτοδιοίκηση Χαλκιδικής 
Διεύθυνση Δευτεροβάθμιας Εκπαίδευσης 

- 2 Ενιαίο Λύκειο Μουδανιων 

13. Νομαρχιακή Αυτοδιοίκηση Χανίιυν 

Γ ραφείο Τεχνικής - Επαγγελματικής Εκπαίδευσης 

- 2° Ενιαίο Λύκειο Κισάμου 

14. Νομαρχιακή Αυτοδιοίκηση Φωκίδας 
Διεύθυνση Δευτεροβάθμιας Εκπαίδευσης 

- 2° Ενιαίο Λύκειο Άμφισας 

15. Νομαρχιακή Αυτοδιοίκηση Λακωνίας 
Διεύθυνση Δευτεροβάθμιας Εκπαίδευσης 

- 3° Ενιαίο Λύκειο Σπάρτης 

- Ενιαίο Λύκειο Μολάων (πρώην Τ.Ε.Λ.) 

16. Νομαρχιακή Αυτοδιοίκηση Φθιώτιδας 
1“ Γ ραφείο Δευτεροβάθμιας Εκπαίδευσης 

- Ενιαίο Λύκειο Μακρακώμης (πρώην Τ.Ε.Λ.) 

2 ° Γ ραφείο Δευτεροβάθμιας Εκπαίδευσης 

- Ενιαίο Λύκειο Αταλάντης (πρώην Τ.Ε.Λ.) 

17. Νομαρχιακή Αυτοδιοίκηση Χίου 
Διεύθυνση Δευτεροβάθμιας Εκπαίδευσης 

- Ενιαίο Λύκειο Οινουσών (πρώην Τ.Ε.Λ .) 

18. Νομαρχιακή Αυτοδιοίκηση Ανατολικής Αττικής 
Τ Γραφείο Δευτεροβάθμιας Εκπαίδευσης 

- Ενιαίο Λύκειο Κορωπίου (πρώην Τ.Ε.Λ.) 

19. Νομαρχιακή Αυτοδιοίκηση Μαγνησίας 
Διεύθυνση Δευτεροβάθμιας Εκπαίδευσης 

- 3 Ενιαίο Λύκειο Βόλου 

20. Νομαρχιακή Αυτοδιοίκηση Θεσσαλονίκης 
Β' Διεύθυνση Δευτεροβάθμιας Εκπαίδευσης 
2° Γραφείο Δευτεροβάθμιας Εκπαίδευσης 

- 3^ Ενιαίο Λύκειο Ευόσμου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1999 

Ο ΥΦΥΠΟΣΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-♦- 

Αριθ. 366064 (3) 

Καθορισμός ΟΠΕΓΕΠ (διακριτικός τίτλος ΑΟΒ.ΟΟΕΒΤ) 
ως αρμόδιας αρχής ελέγχου για την επισήμανση του 
βοείου κρέατος και των προϊόντων με βάση το κρέας 
ελέγχων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη. 

1. Την αρ. 3396/3.11.98 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Κωνσταντίνο 
Βρεττό και Παρασκευά Φούντά». 

2. Την αρ. 339922/1997 κοινή απόφαση των Υπουργών 
Εθνικής Οικονομίας και Γεωργίας «Επισήμανση του βοεί 
ου κρέατος και των προϊόντων με βάση το κρέας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τους Κανονισμούς: 

α) Καν. (ΕΚ) αριθ. 820/97 του Συμβουλίου της 21 ης Απρι¬ 
λίου 1987(Ε.Ε. αρ.1_. 117 της 7.5.1997, σελ. 1)«σχετικάμε 
την θέσπιση συστήματος αναγνώρισης και καταγραφής 
των βοοειδών και την επισήμανση του βοείου κρέατος και 
των προϊόντων με βάση το βόειο κρέας και ιδίως τον τίτλο 
II «Επισήμανση του βοείου κρέατος και των προϊόντων με 
βάση το βόειο κρέας», και ιδίως το άρθρο 14. 

β) Καν. (ΕΚ) αριθ. 1141 /97της Επιτροπής της 23 ης Ιουνί¬ 
ου 1997 (Ε.Ε. αρ. 1_. 165 της 24.6.1997, σελ. 7) σχετικά με 
τη θέσπιση λεπτομερειών εφαρμογής του κανονισμού 
(ΕΚ) αριθ. 820/97 του Συμβουλίου όσον αφορά την επισή¬ 
μανση του βοείου κρέατος και των προϊόντων με βάση το 
βόειο κρέας. 

4. Το από 26.7.99 σχετικό έγγραφο του ΟΠΕΓΕΠ. 

5. Την εισήγηση της Γενικής Δ/νσης Ζωικής Παραγωγής 
ως αρμόδιας αρχής του Υπουργείου Γεωργίας για την 
επισήμανση του βοείου κρέατος και των προϊόντων με βά¬ 
ση το κρέας, αποφασίζουμε: 

1. Ορίζουμε τον Οργανισμό Πιστοποίησης και Επίβλε¬ 
ψης Γεωργικών Προϊόντων (ΟΠΕΓΕΠ) διακριτικός τίτλος 
ΑΟΠΟΟΕΠΤ ως αρμόδια αρχή ελέγχου για την επισήμαν¬ 
ση του βοείου κρέατος και των προϊόντων με βάση το κρέ¬ 
ας σύμφωνα με το άρθρο 14 του τίτλου II του καν. 820/97 
και την αρ. 339922/97 κοινή απόφαση των Υπουργών 
Εθνικής οικονομίας και Γεωργίας. 

Οι Δ/νσεις Γεωργίας παρακαλούνται να συνδράμουν 
τον ΟΠΕΓΕΠ για την διενέργεια των απαραίτητων ελέγ¬ 
χων σε περιφερειακό επίπεδο. 

2. Η αρ. 314432/8.4.98 «Έγκριση της ΚΕΝΤΡΙΚΗΣ ΣΥ¬ 
ΝΕΤΑΙΡΙΣΤΙΚΗΣ ΕΝΩΣΗΣ ΚΤΗΝΟΤΡΟΦΙΚΩΝ ΠΡΟΪΟ¬ 
ΝΤΩΝ «ΚΤΗΝΟΤΡΟΦΙΚΗ» ως οργάνου πιστοποίησης και 
ελέγχου επισήμανσης του βοείου κρέατος και των προϊό¬ 
ντων με βάση το κρέας» ανακαλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1999 

Ο ΥΦΥΠΟΥΡΓΟΣ 

Π. ΦΟΥΝΤΑΣ 
-♦- 

Αριθ. 4719 (4) 

Έγκριση οργανισμού Εσωτερικής Υπηρεσίας (ΟΕΥ) του 
3ου Δημοτικού Παιδικού Σταθμού Διδυμοτείχου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Οργάνωση, διοίκηση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις των άρθρων 198 και 203 του Δ. Κ. Κ. (ΠΔ 
410/95) καθώς και τις διατάξεις του άρθρου 8 παρ. 58 του 
Ν. 2503/97. 

3. Τις διατάξεις του άρθρου 12 του Ν. 1188/81, όπως 
αντικαταστάθηκε με το άρθρο 8 παρ. 5 του Ν. 2307/95 και 
το άρθρο 1 παρ.2του Ν. 2503/97. 

4. Την Π2β/2827/30.7.97 (ΦΕΚ 657/Β71997) κοινή από¬ 
φαση των Υπουργών Εσωτερικών Δημόσιας Διοίκησης 
και Αποκέντρωσης και Υγείας και Πρόνοιας. 

5. Την αριθ. 19/99 Απόφαση του Διοικητικού Συμβουλί¬ 
ου του 3“ Δημοτικού Παιδικού Σταθμού Διδυμοτείχου 
που αφορά την σύνταξη και ψήφιση του Οργανισμού 


Εσωτερικής Υπηρεσίας του 3 ου Δημοτικού Παιδικού Σταθ¬ 
μού Διδυμοτείχου και την αριθ. 133/99 Απόφαση του Δη¬ 
μοτικού Συμβουλίου του Δήμου Διδυμοτείχου που αφορά 
την έγκριση της ανωτέρω απόφασης. 

6. Την αριθ. 4/6γ/17.6.99 γνωμοδότηση του Υπηρεσια¬ 
κού Συμβουλίου Ν. Έβρου. 

7. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Νομικού 
Προσώπου, το ύψος της οποίας δεν μπορεί να προσδιο¬ 
ριστεί. 

8 Τις 2/1.9.97 και 181/16.9.97 αποφάσεις του Γεν. 
Γραμμ. Περιφέρειας Ανατ. Μακεδονίας - Θράκης «Ανάθε¬ 
ση άσκησης αρμοδιοτήτων στους προϊσταμένους της 
Τοπ. Αυτοδιοίκησης και Δ/σης», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
3ου Δημοτικού Παιδικού Σταθμού Διδυμοτείχου όπως πα¬ 
ρακάτω: 

Αρθρο 1 

Το νεοσυσταθέν Ν.Π.Δ.Δ. Δήμου του Δήμου Διδυμοτεί¬ 
χου έχει τίτλο «3° ς Δημοτικός Παιδικός Σταθμός Διδυμο¬ 
τείχου» και δυναμικότητας το ανώτερο 75 νηπίων. 

Άρθρο 2 

Σκοπός του 3“ Δημοτικού Παιδικού Σταθμού Διδυμο¬ 
τείχου είναι να παρέχει ΑΓΩΓΗ στα παιδιά προσχολικής 
ηλικίας ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

Γ) Να εξαλείψει, κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επί¬ 
πεδο των γονέωντους (παιδιά εργαζόμενων, κύριατων οι¬ 
κονομικά ασθενέστερων στρωμάτων). Δηλαδή: Να παρέ¬ 
χει Αντισταθμιστική Αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχαγωγίας). 

Άρθρο 3 

Το ΝΠΔΔ του Δήμου Διδυμοτείχου οργανώνεται σε 
Τμήμα και αποτελείται από: 

• Γ ραφείο Προϊσταμένου 

• Γ ραφείο Παιδαγωγών 

• Γ ραφείο Διαχείρισης - Οικονομικών 

• Γ ραφείο Μαγειρείου-Καθαριότητας 

Άρθρο 4 

ΚΑΤΗΓΟΡΙΕΣ - ΚΛΑΔΟΙ - ΑΡΙΘΜΟΣ ΟΡΓΑΝΙΚΩΝ 
ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

1. Κλάδος ΤΕ9 Βρεφονηπιοκομίας 
-Τρεις (3) θέσεις. 

Ο αριθμός των θέσεωντου παραπάνω κλάδου είναι ανά¬ 
λογος με τον αριθμό των παιδιών. 

Η αναλογία Βρεφονηπιοκόμων - παιδιών έχει ως 
εξής: 

α) Μία βρεφονηπιοκόμος για 18-20 νήπια ηλικίας από 
2 /ς έως 3 'Α χρόνων. 

β) Μία βρεφονηπιοκόμος για 20 - 22 νήπια ηλικίας από 
3Ά έως 47'· χρονών. 

γ) Μία βρεφονηπιοκόμος για 24 - 26 νήπια ηλικίας από 
472 έως την εγγραφή τους στο Δημοτικό Σχολείο. 

2. ΚλάδοςΤΕ17Δ-κού/Λ-κούήΔΕ1 Δ-κού/Λ-κού 

Μία (1) θέση 

3. Κλάδος ΔΕ8 βρεφονηπιοκόμων - παιδοκόμων 

Μία (1) θέση 

4. Κλάδος ΔΕ 32 Μαγείρων 

Μία (1) θέση 

5. Κλάδος ΥΕ14 Βοηθών Μαγείρων 

Μία (1) θέση 

6. - Κλάιδος ΥΕ16 Προσωπικού βοηθητικών εργασιών 

Δύο (2) θέσεις 

Β. Οι ήδη υπηρετούντες, μόνιμοι και αορίστου χρόνου, 
υπάλληλοιτου Κρατικού Παιδαγωγικού Σταθμού Διδυμο¬ 
τείχου οι οποίοι μετατάσσονται αυτοδίκαια σύμφωνα με 
το άρθρο 9 παρ. 7 του Ν. 2503/97 εντάσσονται σε αντί¬ 
στοιχες θέσεις του ΟΕΥ ή σε συνιστώμενες προσωποπα¬ 
γείς που καταργούνται με την κατά οποιοδήποτε τρόπο 
αποχώρηση από την υπηρεσία των υπαλλήλων που τις κα¬ 
τέχουν. 

Άρθρο 5 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του ΠΔ 22/90. Επίσης, ο διορισμός, τα κα¬ 
θήκοντα, ο χρόνος εργασίας, η αστική ευθύνη, τα δικαι¬ 
ώματα, οι μεταβολές υπηρεσιακής κατάστασης, η εξέλι¬ 
ξη, οι ηθικές αμοιβές, τα πειθαρχικά αδικήματα κλπ., ορί¬ 
ζονται από τις διατάξεις του Ν. 1188/81, Ν. 2190/94, Ν. 
2307/95, Ν. 2503/97 που αφορούν το προσωπικό των 
ΟΤΑ. 

Άρθρο 6 

ΚΑΘΗΚΟΝΤΑ ΠΡΟΣΩΠΙΚΟΥ 

Α. Καθήκοντα Διαχειριστού Δημοτικού Παιδικού Σταθ¬ 
μού 

• Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για την λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

• Διαχειρίζεται την προμήθεια και διανομή υλικών: τρο¬ 
φοδοσίας, καθαριότητας και συντήρησης σε συνεργασία 
με το εξιδικευμένο προσωπικό. 

• Διαχειρίζεται την προμήθεια σκευών του μαγειρείου, 
της λινοθήκης κλπ. σύμφωνα με τις ανάγκες που προκύ¬ 
πτουν σε συνεργασία με το προσωπικό. 

• Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κλπ.) 
που προκύπτουν. 

• Τηρεί όλα τα βιβλία διαχείρισης στα οποία καταχωρεί 
όλες τις από τον νόμο απαιτούμενες εγγραφές. 

• Πραγματοποιεί τις πληρωμές και εισπράξεις του Νο¬ 
μικού Προσώπου. Για τις πληρωμές συνυπογράφει με τον 
Πρόεδρο του Δ.Σ. Είναι υπεύθυνος για την έγκαιρη από¬ 
δοση των γενόμενων κρατήσεων για φόρους ή ασφαλι¬ 
στικές εισφορές. 

• Είναι υπεύθυνος για την τήρηση γενικά των λογαρια¬ 
σμών του Νομικού Προσώπου τη συγκέντρωση των πα¬ 
ραστατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 


πληρωμών έτσι ώστε να είναι ευχερής ο έλεγχος της δια¬ 
χείρισης. 

• Είναι υπεύθυνος για την κατάρτιση του προϋπολογι¬ 
σμού και του απολογισμού του Νομικού Προσώπου ειση- 
γούμενος εγκαίρως τυχόν αναμόρφωσή του. 

• Συγκεντρώνει, ελέγχει και καταχωρεί τα σχετικά λογι¬ 
στικά βιβλία, τα αποτελέσματα της εκτέλεσης του προϋ¬ 
πολογισμού εσόδων - εξόδων. Καταρτίζει σε συνεργασία 
με το Δημοτικά Ταμείο τον αιτιολογισμό εσόδων - εξόδων 
καθώς και τις εκθέσεις γι’ αυτό. 

• Επιμελείται της εκκαθαρίσεως και εντολής πληρω¬ 
μών κάθε δαπάνης. Ελέγχει τα δικαιολογητικά κάθε δα¬ 
πάνης προς διαπίστωση του νόμιμου κανονικού ή όχι αυ¬ 
τής. Φροντίζει για την έκδοση χρηματικών ενταλμάτων και 
την μισθοδοσία του προσωπικού. Τηρεί μισθολογικά μη¬ 
τρώα όλου του προσωπικού, συντάσσει τις βεβαιώσεις 
αποδοχών των εργαζομένων και φροντίζει για την ασφά¬ 
λιση αυτού. Φροντίζει για την τήρηση της ισχύουσας κά¬ 
θε φορά νομοθεσίας σχετικά με την υπηρεσιακή και συ- 
νταξιοδοτική κατάσταση των υπαλλήλων. Φροντίζει για 
την διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, προαγω¬ 
γές, απολύσεις παρατηρήσεις, αποχωρήσεις, τοποθετή¬ 
σεις, χορηγήσεις αδειών, πειθαρχικές υποθέσεις κλπ. Τη¬ 
ρεί τα μητρώα και τους ατομικούς φακέλους αδειών, πει¬ 
θαρχικές υποθέσεις για την συνεχή ενημέρωσή τους. 
Εισηγείται στο Δ.Σ. θέματα που αφορούν το προσωπικό 
και ενεργεί την σχετική αλληλογραφία. 

• Πληροφορεί το προσωπικό για τους νόμους που το 
αφορούν και για όλα τα θέματα που αποφασίζει το Δ.Σ. 

• Επιμελείται της παραλαβής, πρωτοκόλλησης, ευρε¬ 
τηρίου και συσχέτισης των εισερχομένων εγγράφων και 
της τήρησης του πρωτότυπου στο αρχείου. 

• Διεκπεραιώνει αυθημερόν την εισερχόμενη και εξερ- 
χόμενη αλληλογραφία. Επεξεργάζεται διακηρύξεις δη¬ 
μοπρασιών και κάθε σχετικό που του ανατίθεται από την 
Διοίκηση, έχει την ευθύνη για ότι σχετικό με τις αγορές, 
δημοσιεύσεις, διαγωνισμούς. Προμήθειες κλπ. του Νομι¬ 
κού Προσώπου. 

• Παρακολουθεί το ωράριο εργασίας των υπαλλήλων 
του Σταθμού. 

Β. Καθήκοντα προϊσταμένης 

• Προγραμματίζει, συντονίζει, οργανώνει και εποπτεύ¬ 
ει την πορεία του Παιδαγωγικού έργου, σε συνεργασία με 
τους βρεφονηπιοκόμους. 

• Συντάσσει το διαιτολόγιο του κάθε μήνα σε συνεργα¬ 
σία με τους βρεφονηπιοκόμους και εποπτεύει τη σωστή 
διατροφή των παιδιών σε συνεργασία με τον μάγειρα και 
τους βρεφονηπιοκόμους. 

• Προγραμματίζει, εποπτεύει και συντονίζει την καθα¬ 
ριότητα των εσωτερικών και εξωτερικών χώρωντου Σταθ¬ 
μού σε συνεργασία με το προσωπικό καθαριότητας κα¬ 
θώς επίσης και του μαγειρείου. 

• Οργανώνει και διαμορφώνει τους χώρους σύμφωνα 
με τις παιδαγωγικές ανάγκες σε συνεργασία με τις βρε¬ 
φονηπιοκόμους. 

• Εμπλουτίζει τις παιδαγωγικές δυνατότητες απασχό¬ 
λησης των παιδιών με παιδαγωγικά υλικά, τα παιχνίδια και 
βιβλία σύμφωνα με τις βασικές παιδαγωγικές προδιαγρα¬ 
φές και σε συνεργασία με τους παιδαγωγούς. 

• Τηρεί το βιβλίο παρουσίας των παιδιών και ενημερώ¬ 
νει τους αρμοδίους για τις καθυστερήσεις παιδιών στην 
προσέλευσή τους είτε στις απουσίες τους. 

• Εποπτεύει την εξέλιξη των παιδιών μέσω των φύλλων 
παρατήρησης τα οποία συμπληρώνουν οι παιδαγωγοί κά¬ 
θε τρίμηνο. 

• Διοργανώνει τις τακτικές και έκτακτες συναντήσεις 
παιδαγωγών και γονέων σύμφωνα με τις αρχές της τακτι¬ 
κής ενημέρωσης των γονέων και όταν προκύψει ανάγκη ή 
πρόβλημα. 

• Διοργανώνει εορταστικές ενημερωτικές και πολιτι¬ 
στικές εκδηλώσεις σύμφωνα με τις βασικές παιδαγωγικές 
αρχές και σε συνεργασία με τους παιδαγωγούς. 

• Αξιολογεί τους παιδαγωγούς βρεφονηπιοκόμους μέ¬ 
σω του φύλλου αξιολόγησης, το οποίο έχει διαμορφωθεί 
σύμφωνα με επιστημονικά κριτήρια αξιολόγησης παιδα¬ 
γωγών καθώς και το λοιπό προσωπικό του Σταθμού πλην 
του διαχειριστού. 

• Πραγματοποιεί τις εγγραφές των νέων παιδιών και 
ενημερώνει τους γονείς σχετικά με τη λειτουργία του βρε¬ 
φονηπιακού Σταθμού. 

• Σταθμίζει τις ανάγκες σε προσωπικό ή επιστημονι¬ 
κούς συνεργάτες και διαμορφώνει προτάσεις προς το Δι¬ 
οικητικό Συμβούλιο, σύμφωνα με επιστημονικά και αξιο¬ 
λογικά κριτήρια πρόσληψης. 

• Προβάλει το παιδαγωγικό έργο και προάγει την εικό¬ 
να του βρεφονηπιακού Σταθμού μέσα από σύγχρονες με¬ 
θόδους επικοινωνίας και προβολής, όπως η προβολή μέ¬ 
σω ηλεκτρονικής και έντυπης ενημέρωσης, η δημιουργία 
εντύπου του βρεφονηπιακού Σταθμού κλπ. Όπως και μέ¬ 
σα από κάθε ενημερωτική και πολιτιστική εκδήλωση του 
Βρεφονηπιακού Σταθμού. 

• Η Προίσταμένη πέραν των ανωτέρω υποχρεώσεων 
της θα αναλαμβάνει τάξη και θα εκτελεί παιδαγωγικά της 
καθήκοντα όπως οι άλλες βρεοφονηπιοκόμοι. 

Γ. Καθήκοντα βρεφονηπιοκόμων 

• Μεριμνούν για τις βασικές ανάγκες των νηπίων, όπως 
η ασφάλεια, η υγιεινή, η διατροφή, ο ύπνος. 

• Απασχόληση των νηπίων με βάση το ετήσιο αναλυτι¬ 
κό πρόγραμμα, το οποίο διαμορφώνουν σε συνεργασία 
με την προίσταμένη σε μηνιαίο, εβδομαδιαίο και ημερή¬ 
σιο ή λαμβάνοντας υπόψη τις ανάγκες, την ηλικία και την 
εξέλιξη των παιδιών. 

• Παρατηρούν και καταγράφουν την συμπεριφορά των 
παιδιών σε ατομικά φύλλα παρατήρησης ανά τακτά δια¬ 
στήματα (κάθε τρίμηνο). 

• Επικοινωνούν με τους γονείς όταν υπάρχει ανάγκη, 
δηλαδή πρόβλημα υγείας του παιδιού, πρακτικές ανά¬ 
γκες κλπ. Και σε τακτά χρονικά διαστήματα, με βάση ένα 
ετήσιο πρόγραμμα επικοινωνίας, σε συνεννόηση με την 
Προίσταμένη. 

• Ετοιμάζουν και πραγματοποιούν εκδηλώσεις τα Χρι¬ 
στούγεννα, την Αποκριά, την 25η Μαρτίου κλπ. εορτών 
και στο τέλος της σχολικής χρονιάς σε συνεργασία με την 
Προίσταμένη. 

• Ευθύνονται για την φύλαξη και διατήρηση σε καλή κα¬ 
τάσταση των υλικών της τάξης τους και των κοινόχρη¬ 
στων χώρων, μέσα στα πλαίσια της φυσιολογικής φθο¬ 
ράς. 

• Κάθε μήνα διαμορφώνουν το παιδαγωγικό πρόγραμ¬ 
μα ανά ομάδες εργασίας εκτός των ωρών εργασίας τους 
σε συνεργασία με την Προίσταμένη. 

• Απασχολούνται έξι (6) ώρες ημερησίως, σε πενθήμε¬ 
ρη εβδομαδιαία βάση. Κάθε τροποποίηση ορίζεται με 
απόφαση του Διοικητικού Συμβουλίου ΦΕΚ 284/15.12.88 
Ν. 588 άρθρο 1. 


• Τοποθετούνται ως υπεύθυνες με βάση το δίπλωμα ή 
την επαγγελματική επίδοση, ώστε να φέρουν σε πέρας το 
συντονισμό του παιδαγωγικού έργου καθώς και την επι¬ 
κοινωνία με τους γονείς. 

• Φροντίζουν για την σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και τις 
ανάγκες τους. 

• Εισηγούνται τις ανάγκες εφοδιασμού των αιθουσών 
για την εφαρμογή του προγράμματος με είδη (παιχνίδια, 
είδη καθαριότητας κλπ.). 

• Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν την δια¬ 
τροφή και καθαριότητα τους, ενθαρρύναντας την αυτοε¬ 
ξυπηρέτησή τους. 

• Αναρτά σε εμφανές σημείο του Σταθμού το πρό¬ 
γραμμα διατροφής και ενημερώνει σχετικώςτους γονείς. 

• Λόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότη¬ 
τες για να αναπτύξουν την προσωπικότητά τους επιδιώ¬ 
κοντας συνεχώς να δημιουργήσουν σ' αυτά ικανότητα συ¬ 
γκέντρωσης αυτενέργειας, εμπιστοσύνης στον εαυτό 
τους και στις προσωπικές δυνατότητές τους. Σε καμία Πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών(εκφοβισμός, σωματική ποι¬ 
νή). 

Δ. Καθήκοντα βοηθού βρεφονηπιοκόμου 

Βοηθάει για όλες τις εργασίες τους βρεφονηπιοκόμους 
του Σταθμού και για όλα τα καθήκοντα τους όπως ανα¬ 
γράφονται στην προηγούμενη παράγραφο. 

Εκτελεί τις οδηγίες που παίρνει από τους βρεφονηπιο¬ 
κόμους. 

Σε περίιπωση απουσίας του προσωπικού (βρεφονηπιο¬ 
κόμων) αντικαθιστά αυτούς απευθυνόμενη στον υπεύθυ¬ 
νο διαχειριστή του σταθμού για βοήθεια και υποστήριξη. 

Ε. Καθήκοντα Μάγειρα 

• Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή Φαγητού, σύμφωνα με το διαι¬ 
τολόγιο. 

• Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

• Μεριμνά για την απόλυτη καθαριότητα του μαγειρεί¬ 
ου και των διαφόρων σκευών. 

ΣΤ. Καθήκοντα Βοηθού Μάγειρα 

Βοηθά τον μάγειρα στην παρασκευή του φαγητού, στη 
διανομή του, στη συγκέντρωση και καθαριότητα των ει¬ 
δών εστίασης καθώς και στην καθαριότητα του μαγειρεί¬ 
ου. 

Ζ. Καθήκοντα Προσωπικού καθαριότητας 

• Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Κέντρου Π ροσχολικής 
Αγωγής εκτός του μαγειρείου. 

• Παραλαμβάνει υλικά καθαριότητας από τον υπεύθυ¬ 
νο γι’ αυτά και υπογράφει δελτίο. 

• Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξή του. 

Άρθρο 7 

Πρόσληψη προσωπικού στο Σταθμό με σύμβαση εργα¬ 
σίας ιδιωτικού δικαίου ορισμένου χρόνου για την κάλυψη 
εποχιακών, παροδικών και πρόσκαιρων αναγκών (άρθρο 
18παρ.12τουΝ. 2503/97). 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2-17 του άρθρου 21 του 
Ν. 2190/94. 

Ο αριθμός των απασχολούμενων με αυτή τη σχέση ερ¬ 
γασίας καθορίζεται ως εξής: 

Μία (1) θέση βρεφονηπιοκόμου (ΤΕ) 

Μία (1) θέση βοηθού Μάγειρα (ΥΕ) 

Μία (1) θέση καθαρίστριας (ΥΕ) 

Όσον αφορά τέλος τις οικονομικές προϋποθέσεις που 
θέτει η νομοθεσία για την σύσταση κάθε νέας τακτικής θέ¬ 
σης στον ΟΕΥ (άρθρο 8 παρ. 5 Ν. 2307/95) δεν έχουν 
εφαρμογή για την σύσταση των θέσεων του προσωπικού 
με σύμβαση εργασίας ιδιωτικού δικαίου ορισμένου χρό¬ 
νου, διότι αυτές οι θέσεις δεν θεωρούνται από το Σύνταγ¬ 
μα θέσεις τακτικού προσωπικού. 

Τα καθήκοντά τους ορίζονται ως των τακτικών υπαλλή¬ 
λων που προβλέπονται στον Οργανισμό. 

Άρθρο 8 

ΠΡΟΪΣΤΑΜΕΝΟΣ Δ.Π.Σ. 

Προϊστάμενος του τμήματος (Δημοτικού Παιδικού 
Σταθμού) ορίζεται από τον κλάδο ΤΕ9 Βρεφονηπιοκόμων 
με απόφαση του Υπηρεσιακού Συμβουλίου σύμφωνα με 
το άρθρο 36 του Ν.2190/94. Σε περίπτωση που δεν έχει 
ορισθεί, εφαρμόζονται οι διατάξεις του παραπάνω Νόμου 
σε συνδυασμό με το άρθρο 13 του Ν 1586/86 για την ανα- 
πλήρωσή του. 

Άρθρο 9 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και 
οι υποχρεώσεις αναφέρονται στον κανονισμό λειτουρ¬ 
γίας. 


Άρθρο 10 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό Λειτουργίας. 

Ο Ο.Ε.Υ. είναι πλαίσιο που περιλαμβάνει τις ελάχιστες 
προϋποθέσεις οργάνωσης - διοίκησης. Κάθε Δήμος ανά¬ 
λογα με τις τοπικές διαφοροποιήσεις μπορεί να κάνει 
προσθήκες που θα βελτιώνουν το επίπεδο λειτουργίας 
του Κέντρου Π ροσχολικής Αγωγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 29 Ιουλίου 1999 

Με εντολή Γεν. Γραμμ. Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

- »- 

ΔΙΟΡΘΩΣΕΙΣ ΣΦΑΛΜΑΤΩΝ 

Στην 5461/30.4.99 απόφαση του Γενικού Γραμματέα 
Περιφέρειας Στερεός Ελλάδας, που δημοσιεύθηκε στο 
ΦΕΚ 1281/22.6.99 (τ.Β') και αφορά τον ΟΕΥ του Δήμου 
Λειανοκλαδίου, επιφέρεται η εξής διόρθωση στο άρθρο 2 
«ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 
ΠΡΟΣΩΠΙΚΟΥ» που αφορά τις θέσεις Διοικητικού Προ¬ 
σωπικού και στην 1.2 Κατηγορία Δ.Ε. κλάδος ΔΕΙ Διοικη¬ 
τικού αντί «τέσσερις (4) θέσεις» τίθεται το ορθό «πέντε (5) 
θέσεις». 


(Από την Περιφέρεια Στερεός Ελλάδας) 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βΙ.ςΓ 

Θ-ΓΠ3Π: ΠΥ35 @ ΘΙ-9Γ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

— 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227-Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 




Πλ. Ελευθερίας Ι,Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ " Με ΧΡ ι 8 σελίδε Ρ 200 δ ΡΧ· 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απ( , 8 σε χ(5ες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 »> 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 - 

750 » 

Δ' (Απαλλοτριώσεις, πολεοδομία κ.λπ.) 

70.000 .· 

3.500 >■ 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 »· 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 *> 

150 » 

Προκηρύξεων Α.Σ.Ε.Π. 

10.000 

500 » 

Ανωνύμων Εταιρειών & Ε.Π.Ε. 

250.000 .· 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >* 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 























